CELEX: 32014D0059
Language: lv
Date: 2014-02-05 00:00:00
Title: 2014/59/ES: Komisijas Lēmums ( 2014. gada 5. februāris ) par drošības prasībām, kuras jāiekļauj Eiropas standartos attiecībā uz plaša patēriņa lāzeriekārtām atbilstīgi Eiropas Parlamenta un Padomes Direktīvai 2001/95/EK par produktu vispārēju drošību  Dokuments attiecas uz EEZ

6.2.2014   
            
            
               LV
            
            
               Eiropas Savienības Oficiālais Vēstnesis
            
            
               L 36/20
            
         
      KOMISIJAS LĒMUMS
   
   (2014. gada 5. februāris)
   par drošības prasībām, kuras jāiekļauj Eiropas standartos attiecībā uz plaša patēriņa lāzeriekārtām atbilstīgi Eiropas Parlamenta un Padomes Direktīvai 2001/95/EK par produktu vispārēju drošību
   (Dokuments attiecas uz EEZ)
   (2014/59/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2001. gada 3. decembra Direktīvu 2001/95/EK par produktu vispārēju drošību (1) un jo īpaši tās 4. panta 1. punkta a) apakšpunktu,
   tā kā:
   
               (1)
            
            
               Produkti, uz kuriem attiecas Direktīva 2001/95/EK un kuri atbilst nacionālajiem standartiem, kas transponē saskaņā ar minēto direktīvu izstrādātos Eiropas standartus, tiek uzskatīti par drošiem, ciktāl tas attiecas uz standartā iekļautajiem riskiem.
            
         
               (2)
            
            
               Eiropas standartu izstrādes pamatā ir drošības prasības, kuru nolūks ir garantēt, ka standartam atbilstošie produkti atbilst Direktīvas 2001/95/EK 3. pantā minētajām vispārējām drošības prasībām.
            
         
               (3)
            
            
               Lāzeriekārtas, it īpaši rokas, ar bateriju darbināmi lāzera rādītāji, kas rada redzes un ādas bojājumu risku, kļuvuši plaši pieejami patērētājiem.
            
         
               (4)
            
            
               Pašreizējais lāzeriekārtu Eiropas standarts (EN 60825-1:2007 “Lāzeriekārtu drošība – 1. daļa. Iekārtu klasifikācija un prasības”) nosaka, ka ir jānovērtē lāzeriekārtu radītais apdraudējums un uz tiem ir jābūt atbilstīgiem brīdinājuma uzrakstiem, un lāzeriekārtām jābūt komplektā ar lietošanas instrukciju, kurā sniegta visa būtiskā drošības informācija. Tomēr atbilstība minētajam standartam nenodrošina to, ka lāzeriekārtas lietošana ir droša patērētājiem.
            
         
               (5)
            
            
               Patlaban pastāv plaša vienprātība par to, ka tādu lāzeriekārtu lietošanu, kas atbilst klasei 1, 1M, 2 un 2M saskaņā ar klasifikāciju, kura ieviesta ar 4. apsvērumā minēto standartu, var uzskatīt par drošu patērētājiem (ar nosacījumu, ka, lietojot 1M un 2M klases iekārtas, lāzera starojuma iedarbība nenotiek ar optiskajiem lāzera instrumentiem). Tomēr šis apgalvojums neattiecas uz lāzeriekārtām, kas klasificētas citās lāzera klasēs.
            
         
               (6)
            
            
               Eiropas standarti būtu jāizstrādā tā, lai nekavētu tehnisko inovāciju. Šā iemesla dēļ nevienā plaša patēriņa lāzeriekārtu standartā nebūtu pilnībā jāaizliedz konkrētas lāzeriekārtas, ciktāl to izmantošana ir droša, ņemot vērā, ka patērētāju veselības un drošības augsta līmeņa aizsardzība nav savienojama ar jebkāda veida bojājumiem acīm vai neparedzētiem ādas bojājumiem (gan atgriezeniskiem, gan neatgriezeniskiem).
            
         
               (7)
            
            
               Tādēļ ir lietderīgi noteikt drošības prasības plaša patēriņa lāzeriekārtām, lai Eiropas standartizācijas struktūrām varētu iesniegt prasību izstrādāt jaunu Eiropas standartu vai grozīt līdzšinējo Eiropas standartu.
            
         
               (8)
            
            
               Šajā lēmumā paredzētie pasākumi ir saskaņā ar atzinumu, ko sniegusi Komiteja jautājumos par produktu vispārējo drošību,
            
         IR PIEŅĒMUSI ŠO LĒMUMU.
   1. pants
   Definīcijas
   Šajā lēmumā:
   
               1)
            
            
               “plaša patēriņa lāzeriekārta” ir jebkurš produkts vai komponentu kopums:
               
                           a)
                        
                        
                           kas ir paredzēts patērētājiem vai ko patērētāji varētu lietot pamatoti paredzamos apstākļos pat tad, ja produkts nav paredzēts konkrēti viņiem; un
                        
                     
                           b)
                        
                        
                           kas ir lāzers vai lāzera sistēma vai tāda ir daļa no tā un kā darbība ļauj piekļūt lāzera starojumam;
                        
                     
         
               2)
            
            
               “bērnu uzmanību piesaistoša plaša patēriņa lāzeriekārta” ir plaša patēriņa lāzeriekārta:
               
                           a)
                        
                        
                           kas pēc savas formas vai dizaina atgādina priekšmetu, ko parasti uzskata par bērnu uzmanību piesaistošu vai kas parasti paredzēts lietošanai bērniem; vai
                        
                     
                           b)
                        
                        
                           kam piemīt jebkāda cita raksturīga pazīme, kura ne vienmēr ir saistīta ar produkta funkcionalitāti, bet kura varētu piesaistīt bērnu uzmanību;
                        
                     
         
               3)
            
            
               “acu vai ādas bojājums” ir lāzera starojuma izraisīta jebkāda atgriezeniska vai neatgriezeniska kaitīga iedarbība uz acu vai ādas struktūru vai funkcijām.
            
         2. pants
   Drošības prasības
   Drošības prasības, kas jāiekļauj Eiropas standartos attiecībā uz plaša patēriņa lāzeriekārtām atbilstīgi Direktīvai 2001/95/EK, ir šādas:
   
               1)
            
            
               bērnu uzmanību piesaistoša plaša patēriņa lāzeriekārta neizraisa acu vai ādas bojājumu jebkādas lāzera starojuma iedarbības rezultātā, kas varētu rasties jebkādos lietošanas apstākļos, ieskaitot tīšu, ilgstošu iedarbību ar optiskajiem lāzera instrumentiem;
            
         
               2)
            
            
               visas pārējās plaša patēriņa lāzeriekārtas neizraisa acu bojājumus vai neparedzētus ādas bojājumus jebkādas lāzera starojuma iedarbības rezultātā, kas varētu rasties normālos vai pamatoti paredzamos lietošanas apstākļos, ieskaitot īslaicīgu un nejaušu vai netīšu iedarbību; visiem paredzētajiem ādas bojājumiem, ko rada plaša patēriņa lāzeriekārtas, jābūt atbilstošiem augstam patērētāju veselības un drošības aizsardzības līmenim;
            
         
               3)
            
            
               atbilstību 1. un 2. punktam nodrošina ar tehniskiem līdzekļiem;
            
         
               4)
            
            
               attiecībā uz produktiem, kas atbilst 2. punktam, – ja lāzera starojuma iedarbība, kas varētu izraisīt acu vai ādas bojājumu, varētu rasties lietošanas apstākļos, kas nav 2. punktā minētie apstākļi, uz šiem produktiem jābūt atbilstošiem brīdinājuma uzrakstiem, un tiem jābūt komplektā ar lietošanas instrukciju, kurā iekļauta visa būtiskā drošības informācija.
            
         3. pants
   Stāšanās
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Briselē, 2014. gada 5. februārī
      
         
            Komisijas vārdā –
         
            priekšsēdētājs
         
         José Manuel BARROSO
         
      
   
   
      (1)  OV L 11, 15.1.2002., 4. lpp.